
	A1 - MYNEDIAD
	

	
	
	

	GWRANDO
	Gallu deall ac ymateb i frawddegau syml pob dydd, sy’n berthnasol i gyd-destun yr ysgol, pan fydd y siarad yn bwyllog.
	· Rhyngweithio gyda’r dysgwyr gan ateb cwestiynau syml a chynnig adborth syml ar ffurf ymadroddion neu frawddegau syml
· Gallu ymateb yn briodol i ddysgwyr wrth iddynt ddatblygu eu sgiliau llafar, e.e. ynganu geiriau ac ymadroddion pob dydd syml yn Gymraeg 

	LLAFAR
	Gallu cyflwyno eu hunain ac eraill ar lafar, gallu gofyn ac ateb cwestiynau am wybodaeth syml, e.e. ble mae rhywun yn byw, beth maen nhw’n hoffi ei wneud, gallu defnyddio’r amser a rhifau.
	· Agor a chloi’r wers gan ddefnyddio geiriau ac ymadroddion Cymraeg ac ynganu’n glir a Chymreig ar y cyfan
· Cyflwyno gorchmynion (ti/chi), cwestiynau a chyfarwyddiadau yn syml i’r dysgwyr 

	DARLLEN 
	Gallu deall testunau ysgrifenedig byr iawn lle mae pobl yn rhoi gwybodaeth bersonol syml amdanynt eu hunain neu eraill, e.e. ar ffurflenni, arwyddion yr ysgol.
Gallu darllen gorchmynion addas i gyd-destun yr ysgol.
	· Darllen testun syml yn foddhaol, e.e. stori syml neu gyfarwyddiadau gêm wedi eu gosod mewn cymalau syml ac ymateb i’r cynnwys
· Defnyddio nodiadau ond yn ddibynnol iawn arnynt er mwyn llywio’r wers

	YSGRIFENNU
	Gallu ysgrifennu brawddegau syml pob dydd, sy’n berthnasol i gyd-destun yr ysgol, e.e. cyfarwyddiadau, cwestiynau,  gorchmynion, adborth syml.
	· Ysgrifennu brawddegau a phatrymau syml yn gywir ar y bwrdd gwyn er mwyn cyflwyno gwybodaeth i’r dysgwyr
· Cyflwyno gwybodaeth ysgrifenedig sylfaenol mewn fframwaith, e.e. arddangos gwybodaeth o gynnwys llyfr mewn atebion un gair neu gwestiwn aml ddewis












	
	A2 - SYLFAEN
	

	
	
	

	GWRANDO
	Gallu deall ac ymateb i amrediad o frawddegau syml sy’n ymwneud â sefyllfaoedd sy’n berthnasol i gyd-destun yr ysgol, e.e. themâu pob dydd ac amseroedd gwahanol y ferf.
	· Rhyngweithio gyda’r dysgwyr gan ateb cwestiynau a chynnig adborth ymestynnol wrth drafod themâu penodol.
· Dangos eu bod yn deall yr hyn y maent wedi ei glywed drwy holi cwestiynau perthnasol i ddod o hyd i wybodaeth benodol ac ateb cwestiynau gan ddefnyddio ffurfiau cywir, e.e.Ydy? Ydy/Nac ydy.

	LLAFAR
	Gallu cyfrannu at sgwrs syml gan ddefnyddio amrediad o frawddegau syml sy’n ymwneud â sefyllfaoedd sy’n berthnasol i gyd-destun yr ysgol, e.e. themâu pob dydd ac amseroedd gwahanol y ferf.
	· Agor a chloi’r wers gan osod nodau ac amcanion, a chloriannu’n glir i’r dysgwyr gan ynganu’n eithaf clir ac ystyrlon.
· Cyflwyno gorchmynion (ti/chi), cwestiynau a chyfarwyddiadau yn weddol hyderus i’r dysgwyr gan amrywio’r defnydd o’r ferf ‘bod’ a defnyddio’r gorffennol cryno yn weddol hyderus wrth gyflwyno’r Gymraeg ar draws y cwricwlwm.
· Yn sgil gosod tasgau cyfeiriol, ymateb yn synhwyrol wrth i ddysgwyr ddefnyddio’r Gymraeg gan ddefnyddio iaith sy’n briodol mewn sefyllfaoedd strwythuredig.

	DARLLEN 
	Gallu deall negeseuon ysgrifenedig am bethau bob dydd a llythyron/negeseuon e-bost syml.
Gallu darllen straeon addas gydag ymgais i ynganu’n gywir.
	· Darllen testun yn effeithiol ar goedd gan drafod testun, adnabod prif bwyntiau’r cynnwys a mynegi barn yn syml.
· Defnyddio nodiadau’n effeithiol ond yn ddibynnol arnynt er mwyn llywio’r wers.

	YSGRIFENNU
	Gallu ysgrifennu brawddegau cyfansawdd/cymhleth at ddibenion addysgol.


	· Cyflwyno adborth ysgrifenedig ar dasgau a chyfleu gwybodaeth sy’n dangos ymwybyddiaeth gynyddol o gywirdeb
· Amrywiaeth gynyddol o frawddegau a phatrymau gwahanol, gan amrywio gosodiadau a chwestiynau, defnyddio’r frawddeg bwyslais, negyddu’n gywir a defnyddio ffurfiau safonol berfau, e.e. gweld/gwelais, mynd/aeth, a chytundeb berf a goddrych, e.e. roeddwn i/ roedden ni.












	
	B1- CANOLRADD
	

	
	
	

	GWRANDO
	Gallu deall ac ymateb i brif bwyntiau pan fydd rhywun yn siarad yn naturiol am bynciau pob dydd o fewn a thu allan i’r ysgol, e.e. mewn sgwrs, neu mewn sefyllfaoedd grŵp bach
	· Rhyngweithio’n estynedig ac yn bwrpasol gyda’r dysgwyr. Gallu defnyddio’r sgiliau hyn i gynnal sgyrsiau grŵp yn Gymraeg yn eithaf rhugl gyda hyder cynyddol. Gallu adnabod cyfleoedd i gefnogi a datblygu agweddau ar lafaredd (siarad a gwrando) ar y lefel gywir yn drawsgwricwlaidd  
· Gwrando ar eraill ac ymateb yn ystyrlon ac estynedig am bynciau bob dydd gyda chwestiynau a sylwadau sy’n canolbwyntio ar resymau, goblygiadau a chamau nesaf.  

	LLAFAR
	Gallu cynnal a chyfrannu at sgwrs am bynciau cyfarwydd sy’n ymwneud â’r ysgol a bywyd pob dydd gan ddefnyddio amrywiaeth o frawddegau syml a chymhleth. Gallu disgrifio profiadau, gobeithion a rhoi esboniadau cryno dros eu barn.
Yn dechrau adnabod gwallau cyffredin.

	· Defnyddio’r Gymraeg mewn gwersi a’r tu allan i wersi yn naturiol a chynyddol hyderus gan ehangu ar fanylion personol a phrofiadau a gafwyd yn yr ysgol yn rhydd a chywir ar y cyfan.
· Addasu sgwrs gan ddangos eu bod yn deall y gwahaniaethau rhwng sgwrs ffurfiol ac anffurfiol a sgwrs fwy estynedig â grŵp ehangach, e.e. defnyddio ti/chi.
· Defnyddio amrywiaeth o frawddegau syml a chymhleth, a’r treigladau mwyaf cyffredin yn gywir, e.e. fy nghalon, ynghyd â defnydd cynyddol gywir o dermau cenedl enwau ac arddodiaid.

	DARLLEN 
	Gallu deall erthyglau neu negeseuon e-bost uniongyrchol am bynciau pob dydd neu bynciau’n ymwneud â’r gwaith.
Gallu darllen straeon ac ynganu’n gywir ar y cyfan.
	· Darllen yn ystyrlon ar goedd ac arddangos gallu i drafod cynnwys y testun a mynegi barn.
· Defnyddio nodiadau’n effeithiol heb ddibynnu’n ormodol arnynt er mwyn llywio’r wers.

	YSGRIFENNU
	Gallu ysgrifennu paragraffau byr am bynciau bob dydd  o fewn a thu allan i’r ysgol. 
Yn dechrau adnabod gwallau cyffredin.


	· Cyflwyno adborth ysgrifenedig ar dasgau a chyfleu gwybodaeth sy’n dangos ymwybyddiaeth dda o gywair a chywirdeb. Gallu defnyddio cystrawen a gramadeg priodol, a throsglwyddo’r sgiliau i ddysgwyr  
· Defnyddio amrywiaeth o frawddegau a phatrymau, gan ddefnyddio ffurfiau berfol safonol, e.e. ffurfiau presennol, gorffennol, negyddol, yr amodol a threiglo’n gywir gan fwyaf yn arbennig ar ôl y rhan fwyaf o’r arddodiaid a’r rhagenwau, e.e. am funud, dy fam.  








	
	B2 - UWCH
	

	
	
	

	GWRANDO
	Gallu deall y rhan fwyaf o drafodaethau, hyd yn oed am bynciau anghyfarwydd ac arbenigol e.e. mewn cyd-destun ffurfiol
	· Rhyngweithio’n estynedig ac yn hyderus gyda’r dysgwyr gan arddangos dealltwriaeth dda wrth gymhwyso ac adnabod cyfleoedd i gefnogi a datblygu agweddau ar lafaredd (siarad a gwrando) ar y lefel gywir yn drawsgwricwlaidd.
· Gwrando ar eraill mewn amrywiol gyd-destunau gan ymateb yn gadarnhaol ac ystyrlon i syniadau newydd a safbwyntiau gwahanol.


	LLAFAR
	Gallu cyfathrebu gan ddefnyddio ystod o gystrawennau sy’n dangos lefel gynyddol o gywirdeb. Gallu trafod pynciau anghyfarwydd ac arbenigol. Yn gallu mynegi a chyfiawnhau barn. Yn gallu adnabod rhai gwallau a’u cywiro.
	· Defnyddio’r Gymraeg yn naturiol, hyderus a chynyddol gywir ar draws y cwricwlwm, ateb a holi cwestiynau, ehangu sgwrs, gwrando trafod ac ymateb i safbwynt, ystyried a chynnig rhesymau am safbwynt.
· Siarad yn eglur gan ddefnyddio iaith ffurfiol ac amrywio mynegiant, tôn a chryfder y llais, i gadw diddordeb amrediad o wrandawyr, boed yn ddysgwyr neu’n rhieni neu ymwelwyr.
· Defnyddio amrywiaeth diddorol o frawddegau a ffurfiau berfol ac ystod o dreigladau yn gywir yn eu cyd-destun, ynghyd â defnydd cywir gan fwyaf o dermau cenedl enwau ac arddodiaid.


	DARLLEN 
	Gallu deall y rhan fwyaf o ohebiaeth, erthyglau papur newydd ac adroddiadau sydd wedi eu bwriadu ar gyfer siaradwyr rhugl, gyda chymorth geiriadur, a sganio trwy destunau hir i gael hyd i fanylion.
Gallu darllen straeon yn eithaf hyderus ac ynganu’n gywir.
	· Darllen a dehongli testun ar goedd yn hyderus, trafod cynnwys a chyfeirio at dermau yn ddeallus.
· Defnyddio nodiadau’n effeithiol er mwyn llywio’r wers.

	YSGRIFENNU
	Gallu ysgrifennu paragraffau estynedig am amrywiaeth o bynciau anghyfarwydd ac arbenigol, efallai gyda chymorth arfau iaith cyfrifiadurol.
Yn gallu adnabod rhai gwallau a’u cywiro.

	· Cyflwyno adborth ysgrifenedig ar dasgau gan ysgrifennu’n ymestynnol gan arddangos gwybodaeth dda o gywirdeb, rheolau gramadeg a’r awydd i drosglwyddo hynny i ddisgyblion sy’n ddysgwyr.
· Defnyddio amrywiaeth diddorol o frawddegau a phatrymau, ffurfiau berfol safonol, ac ystod o dreigladau yn gynyddol gywir gan ddefnyddio strategaethau a chymorth arfau iaith cyfrifiadurol.









	
	C1 - HYFEDREDD
	

	
	
	

	GWRANDO
	Gallu deall ac ymateb i bopeth sy’n cael ei glywed gan gynnwys gwahanol acenion, tafodieithoedd a chyflymder y siaradwr
	· Rhyngweithio’n estynedig, yn hyderus ac yn naturiol gyda dysgwyr gan arddangos dealltwriaeth gadarn wrth gymhwyso ac adnabod cyfleoedd i gefnogi a datblygu agweddau ar lafaredd (siarad a gwrando) ar y lefel gywir yn drawsgwricwlaidd.
· Gwrando ar ystod o wybodaeth a syniadau o wahanol safbwyntiau, ac ymateb i adwaith y gwrandawyr ac addasu eu hiaith yn ôl y cyd-destun a’r diben.


	LLAFAR
	Gallu siarad yn estynedig am faterion cymhleth, cyflwyno dadleuon gan ddefnyddio’r cywair priodol.  Rhyngweithio ac arwain trafodaethau a sesiynau addysgu estynedig yn gywir gan amlaf.
Yn gallu hunangywiro lle bo angen.

	· Defnyddio cyfoeth o adnoddau iaith Gymraeg yn naturiol, hyderus a chywir gan fwyaf ar draws y cwricwlwm, gyda’r gallu i ehangu trafodaeth, arddangos gwybodaeth o gywair, cyfleu safbwynt, disgrifio’n fedrus, cymharu, defnyddio geirfa eang gydag ystod o briod-ddulliau  
· Cyflwyno pynciau a syniadau’n eglur gan ddefnyddio iaith ffurfiol ac amrywio’r hyn y maent yn ei ddweud a sut maent yn ei ddweud er mwyn ennyn diddordeb y gwrandawyr, e.e. mynegiant, tôn y llais.  
· Defnyddio ystod o dreigladau (treigladau meddal, trwynol a llaes) yn gywir, ynghyd â defnydd cywir o dermau cenedl enwau ac arddodiaid gyda’r gallu i hunangywiro a chywiro eraill ar lafar yn ôl yr angen.  

	DARLLEN 
	Gallu crynhoi gwybodaeth o wahanol ffynonellau llafar ac ysgrifenedig, ail-greu dadleuon a disgrifiadau mewn cyflwyniad cydlynus.
Gallu darllen straeon i ddysgwyr o bob oedran yn hyderus ac ystyrlon.
	· Darllen ar goedd yn naturiol ac eglur, dadansoddi testunau a’u his-destunau gan ymateb a chyfleu syniadau’n glir ac mewn ffordd briodol.
· Defnyddio unrhyw nodiadau’n effeithiol iawn er mwyn llywio’r wers.

	YSGRIFENNU
	Gallu ysgrifennu’n estynedig ac yn safonol am faterion cymhleth.
Ysgrifennu mewn ystod o ffurfiau. 
Yn gallu hunangywiro lle bo angen gan ddangos defnydd cywir o arfau iaith cyfrifiadurol.

	· Ysgrifennu darnau estynedig sy’n cynnwys tystiolaeth a gwybodaeth fanwl, ynghyd â darnau byrrach sy’n crynhoi, gan addasu’r arddull a’r ffurf yn hyderus ar gyfer y darllenydd neu’r gynulleidfa.
· Ysgrifennu’n fedrus a chywir tra’n arddangos gwybodaeth dda iawn o reolau gramadeg, atalnodi gan ddefnyddio strategaethau a chymorth arfau iaith cyfrifiadurol i wirio gwaith personol ac eraill.







Defnyddio amrediad o strategaethau addysgu a dysgu, wrth gynllunio ac addysgu, er mwyn datblygu sgiliau llafaredd, darllen ac ysgrifennu y dysgwyr ar y lefel briodol. 
 
	AD1
	Mae gen i ymwybyddiaeth gyfyngedig o strategaethau addysgu a dysgu iaith. 
	       Defnydd cyfyngedig o rai arddulliau addysgu a dysgu wrth gynllunio
       Tystiolaeth gyfyngedig o gymhwyso ac adnabod cyfleoedd i gefnogi a datblygu sgiliau llythrennedd y dysgwr 
       Defnydd cyfyngedig o strategaethau asesu ar gyfer dysgu 
       Gallu cyfyngedig i gyfleu disgwyliadau, gan gynllunio tasgau realistig, pwrpasol a gwahaniaethol
       Diffyg gallu i ymateb i gamsyniadau’r dysgwyr.

	AD2
	Mae gen i ddealltwriaeth o strategaethau addysgu a dysgu iaith. 
Rwy’n dechrau cymhwyso strategaethau addysgu a dysgu iaith.  
	       Defnydd boddhaol o rai arddulliau addysgu a dysgu wrth gynllunio
       Tystiolaeth foddhaol o gymhwyso ac adnabod cyfleoedd i gefnogi a datblygu sgiliau llythrennedd y dysgwr 
       Defnydd boddhaol o strategaethau asesu ar gyfer dysgu 
       Gallu boddhaol i gyfleu disgwyliadau, gan gynllunio tasgau realistig, pwrpasol a gwahaniaethol
       Yn anfoddhaol wrth ymateb i gamsyniadau’r dysgwyr.

	AD3
	Mae gen i ddealltwriaeth gadarn o strategaethau addysgu a dysgu iaith. 
Rwy’n gallu cymhwyso rhai strategaethau yn effeithiol. 
	       Defnydd effeithiol o rai arddulliau addysgu a dysgu wrth gynllunio
       Tystiolaeth dda o gymhwyso ac adnabod cyfleoedd i gefnogi a datblygu sgiliau llythrennedd y dysgwr 
       Defnydd da o strategaethau asesu ar gyfer dysgu 
       Gallu da i gyfleu disgwyliadau, gan gynllunio tasgau realistig, pwrpasol a gwahaniaethol
       Gallu ymateb yn foddhaol i gamsyniadau’r dysgwyr.

	AD4
	Rwy’n gallu defnyddio amrediad o strategaethau addysgu a dysgu yn effeithiol. 
Yn ymchwilio a chymhwyso’r datblygiadau diweddaraf ym maes caffael iaith. 
	       Defnydd effeithiol o amrediad o arddulliau addysgu a dysgu wrth gynllunio
       Tystiolaeth gadarn o gymhwyso ac adnabod cyfleoedd i gefnogi a datblygu sgiliau llythrennedd y dysgwr 
       Defnydd da iawn o strategaethau asesu ar gyfer dysgu 
       Gallu da iawn i gyfleu disgwyliadau, gan gynllunio tasgau realistig, pwrpasol a gwahaniaethol
       Gallu ymateb yn dda iawn i gamsyniadau’r dysgwyr.

	AD5
	Rwy’n gallu defnyddio amrediad o strategaethau addysgu a dysgu blaengar yn hyderus a hyfedr. 
Yn gallu arwain a chefnogi ymarferwyr eraill yn y maes. 
	       Defnydd cyson ac effeithiol o amrediad o arddulliau addysgu a dysgu wrth gynllunio
       Tystiolaeth hynod o gadarn o gymhwyso ac adnabod cyfleoedd i gefnogi a datblygu sgiliau llythrennedd y dysgwr 
       Defnydd effeithiol iawn o strategaethau asesu ar gyfer dysgu 
       Gallu rhagorol i gyfleu disgwyliadau, gan gynllunio tasgau realistig, pwrpasol a gwahaniaethol
       Gallu ymateb yn rhagorol i gamsyniadau’r dysgwyr.



 
PROFFILIAU ENGHREIFFTIOL

1. JAC THOMAS: CYFRWNG SAESNEG. (TAR CYNRADD: TGAU Ail Iaith – C)


 
	GWRANDO
	B2
	· Mae arsylwadau gwersi Jac yn dangos y gall ryngweithio gyda dysgwyr gan ateb cwestiynau a chynnig adborth ymestynnol wrth drafod Oes Fictoria.  Mae tystiolaeth yn y portffolio o dasgau gwrando ac asesu ffurfiannol o’r gwersi iaith.  

	LLAFAR
	B1
	· Mae Jac wedi cyflwyno tystiolaeth yn ei bortffolio (e.e. ar ffurf dyddiadur/blog) ei fod yn defnyddio’r Gymraeg mewn gwersi a’r tu allan i wersi yn naturiol a chynyddol hyderus, e.e. cynnal clwb chwaraeon 
· Mae arsylwadau’n dangos y gall Jac addasu sgwrs gan ddeall y gwahaniaethau rhwng sgwrs ffurfiol ac anffurfiol a sgwrs fwy estynedig â grŵp ehangach, e.e. defnyddio ti/chi.
· Mae defnydd Jac o’r treigladau mwyaf cyffredin yn gywir yn ei wersi (adroddiadau’r gwersi) ynghyd â defnydd cynyddol gywir o dermau cenedl enwau ac arddodiaid

	DARLLEN 
	B1
	· Mae arsylwadau’n dangos bod Jac wedi darllen stori addas yn ystyrlon ar goedd ac yn gallu trafod cynnwys y testun a mynegi barn.
· Mae gwaith cynllunio Jac yn cynnig tystiolaeth o ddefnydd effeithiol o nodiadau er mwyn llywio’r wers.

	YSGRIFENNU
	A2

	· Mae gwaith ysgrifenedig Jac (e.e. adnoddau gwreiddiol a thasgau ysgrifennu) yn dangos ymwybyddiaeth gynyddol o gywirdeb
· Cafwyd tystiolaeth mewn arsylwadau o Jac yn amrywio’i frawddegau ac yn defnyddio patrymau gwahanol, gan amrywio gosodiadau a chwestiynau, defnyddio’r frawddeg bwyslais, negyddu’n gywir a defnyddio ffurfiau safonol berfau, e.e. gweld/gwelais, mynd/aeth, a chytundeb berf a goddrych, e.e. roeddwn i/ roedden ni.

	AD
	AD2
	· Mae arsylwadau gwersi, adnoddau a gwaith cynllunio Jac yn dangos:
· defnydd effeithiol o amrediad o arddulliau addysgu a dysgu 
· tystiolaeth gadarn o gymhwyso ac adnabod cyfleoedd i gefnogi a datblygu sgiliau llythrennedd y dysgwr 
· defnydd effeithiol o strategaethau asesu ar gyfer dysgu 
· dallu da iawn i gyfleu disgwyliadau, gan gynllunio tasgau realistig, pwrpasol a gwahaniaethol



 
 
 
 
 
 
 
2. HAF JONES: CYFRWNG CYMRAEG. (TAR UWCHRADD MATHEMATEG: TGAU iaith gyntaf B)


	GWRANDO
	B2
	· Mae arsylwadau gwersi Haf yn dangos y gall ryngweithio’n estynedig ac yn hyderus gyda’r dysgwyr gan arddangos dealltwriaeth dda wrth gymhwyso ac adnabod cyfleoedd i gefnogi a datblygu agweddau ar lafaredd (siarad a gwrando) ar y lefel gywir mewn gwersi Mathemateg
· Mae tasgau asesu ffurfiannol a thasgau hunan adfyfyrio Haf yn profi y gall wrando ar eraill mewn sefyllfa grwp gan ymateb yn gadarnhaol ac ystyrlon i syniadau newydd a safbwyntiau gwahanol.

	LLAFAR
	C1
	· Mae arsylwadau gwersi Haf yn dangos y gall ddefnyddio’r Gymraeg yn naturiol, hyderus a chywir gan fwyaf wrth ddysgu canrannau, gyda’r gallu i ehangu trafodaeth, disgrifio’n glir, a defnyddio geirfa eang.  Gall hefyd amrywio’i mynegiant, tôn y llais, cryfder y sain.
· Mae gwaith cynllunio Haf yn cynnig tystiolaeth o’i gallu i gyflwyno cysyniadau mathemategol yn eglur gan ddefnyddio iaith ffurfiol er mwyn ennyn diddordeb y gwrandawyr, 
· Wrth arsylwi gwersi Haf, cafwyd defnydd cywir o ystod o dreigladau, ynghyd â defnydd cywir o dermau cenedl enwau ac arddodiaid.  Mae gwaith hunan adfyfyrio Haf yn profi iddi adnabod ei gwallau a gwallau eraill a’u cywiro dros gyfnod o amser. 

	DARLLEN 
	C1
	· Arsylwyd Haf yn darllen papurau profion cenedlaethol rhifedd yn naturiol ac eglur, gan ddadansoddi a chyfleu syniadau’n glir ac mewn ffordd briodol.
· Mae gwaith cynllunio Haf yn dangos y gall ddefnyddio nodiadau’n effeithiol iawn er mwyn llywio’r wers a gwelwyd tystiolaeth mewn arsylwadau nad yw’n dibynnu ar nodiadau bob amser.

	YSGRIFENNU
	B2

	· Mae gwaith ysgrifenedig Haf (e.e. adnoddau gwreiddiol a thasgau ysgrifennu) yn dangos y gall gyflwyno adborth ysgrifenedig ar dasgau gan ysgrifennu’n ymestynnol ac arddangos gwybodaeth dda o gywirdeb, a’r awydd i drosglwyddo hynny i ddisgyblion sy’n ddysgwyr.
· Mae gwaith cynllunio Haf a’i haseiniad yn cynnwys amrywiaeth o frawddegau a phatrymau, ffurfiau berfol safonol, ystod o dreigladau yn gynyddol gywir.  Gwiriwyd ei gwaith gan ddefnyddio cymorthyddion electronig.

	AD
	AD4
	· Mae arsylwadau gwersi, adnoddau a gwaith cynllunio Haf yn dangos:
· defnydd boddhaol o rai arddulliau addysgu a dysgu wrth gynllunio
· tystiolaeth foddhaol o gymhwyso ac adnabod cyfleoedd i gefnogi a datblygu sgiliau llythrennedd y dysgwr 
defnydd boddhaol o strategaethau asesu ar gyfer dysgu 
· gallu boddhaol i gyfleu disgwyliadau, gan gynllunio tasgau realistig, pwrpasol a gwahaniaethol





FFRAMWAITH CYMHWYSEDD IAITH GYMRAEG

PORTFFOLIO 2020-21

Dyma fanylion o beth fydd angen cynnwys yn eich portffolio:

Bydd y portffolio’n cynnwys y canlynol. 

Pecyn cyflawn sy’n seiliedig ar un wers ac yn cynnwys:  
      i.         Tystiolaeth ffilm – hyd at 10 munud o wers a gyflwynwyd gennych yn yr ysgol 
     ii.         Nodiadau’r tiwtor/adroddiad arsylwi ar y wers sy’n mesur sgiliau’r myfyriwr yn erbyn meini prawf y Fframwaith Cymwyseddau Iaith 
   iii.         Cynllun y wers sy’n canolbwyntio’n benodol ar y ffordd yr ydych yn meithrin sgiliau llythrennedd dysgwyr yn y Gymraeg ac yn dilyn templed y Brifysgol  
   iv.         Hunan adfyfyriad ysgrifenedig gennych sydd hefyd yn rhoi ystyriaeth i adroddiad y tiwtor (hyd at 1000 gair gyda chyfrwng y gwaith yn amodol ar allu ieithyddol y myfyriwr) 

Dylech hefyd gynnwys 

     v.         Cynlluniau gwersi neu gynlluniau wythnosol sy’n arddangos yr enghraifft orau ohonoch yn meithrin sgiliau llythrennedd dysgwyr yn y Gymraeg ac/neu’n gwella sgiliau iaith personol (o leiaf 3 chynllun yn ychwanegol at y cynllun gwers uchod) 
   vi.         Adnoddau gwreiddiol sy’n dangos tystiolaeth o feithrin sgiliau llythrennedd dysgwyr a gwahaniaethu (hyd at 3 enghraifft) 
  vii.         Tystiolaeth o gywiro gwaith dysgwr. 

